**Otrā deklinācija**

Otrajai deklinācijai pieder vīriešu dzimtes lietvārdi, kuri vienskaitļa nominatīvā beidzas ar *-is,* kā arī lietvārdi *akmens, asmens, zibens, ūdens, mēness, rudens, suns, sāls.*Otrās deklinācijas lietvārdiem vienskaitļa ģenitīvā (izņemot lietvārdus ar galotni *-s*vienskaitļa nominatīvā) un visos daudzskaitļa locījumos galotnes priekšā ir līdzskaņu mija.

|  |  |
| --- | --- |
| **Celma beigu līdzskaņi** | **Mija** |
| b | bj |
| c | č |
| d | ž |
| l | ļ |
| m | mj |
| n | ņ |
| p | pj |
| s | š |
| t | š |
| v | vj |
| z | ž |
| sn | šņ |
| zn | žņ |
| sl | šļ |
| zl | žļ |
| ln | ļņ |
| ll | ļļ |

Līdzskaņu mijas nav

uzvārdiem ar *-ckis, -skis [Jakovskis, Savickis];* divzilbju personvārdiem, kas beidzas ar*-tis, -dis [Atis, Udlis];* dažos speciālgadījumos labskanības dēļ.

Locījumu galotnes otrajai deklinācijai norādītas tabulā (deminutīviem nav galotnes vienskaitļa vokatīvā).

|  |  |  |  |  |  |  |
| --- | --- | --- | --- | --- | --- | --- |
|  | **Nom.** | **Ģen.** | **Dat.** | **Akuz.** | **Lok.** | **Vok.** |
| **viensk.** | -is, | -a | -im | -i | -ī | -i |
| **viensk.** | -s | -s | -im | -i | -ī | -s |
| **daudzsk.** | -i | -u | -iem | -us | -os | -i |

**Piemēri**

|  |  |  |
| --- | --- | --- |
| **Nominatīvs** | lāc-is | lāč-i |
| **Ģenitīvs** | lāč-a | lāč-u |
| **Datīvs** | lāc-im | lāč-iem |
| **Akuzatīvs** | lāc-i | lāč-us |
| **Lokatīvs** | lāc-ī | lāč-os |
| **Vokatīvs** | lāc-i | lāč-i |

|  |  |  |
| --- | --- | --- |
| **Nominatīvs** | akmen-s | akmeņ-i |
| **Ģenitīvs** | akmen-s | akmeņ-u |
| **Datīvs** | akmen-im | akmeņ-iem |
| **Akuzatīvs** | akmen-i | akmeņ-us |
| **Lokatīvs** | akmen-ī | akmeņ-os |
| **Vokatīvs** | akmen-s | akmeņ-i |